પ્રાપ્ત વિગતો મુજબ ગોંડલના બસ સ્ટેન્ડ સામે આવેલ પ્રધાનમંત્રી જન ઔષધી કેન્દ્ર ખાતે ઇન્જેક્શન ભરેલા બોક્સનું પાર્સલ આવતા કેન્દ્રના સંચાલક હિરેનભાઈ ધુલિયા દ્વારા તેને ખોલી તપાસ કરાતા તેમાં પ્રતિબંધિત ગણાતા ઓક્સિટોસિન ઇન્જેક્શનોનો 10000 નંગનો જથ્થો જણાતા તેઓ ચોંકી ઉઠ્યા હતા અને તુરંત જ સિટી પોલીસને જાણ કરતાં મસમોટું કૌભાંડ બહાર આવવા પામ્યું હતું. પોલીસે હિરેનભાઇ ધુલિયાની ફરિયાદ બાદ ઘટનાની ઝીણવટભરી તપાસ હાથ ધરી હતી. પોલીસ તપાસમાં બહાર આવ્યું હતું કે, આ પ્રતિબંધિત ઇન્જેક્શનોનો જથ્થો શહેરના ભગવતપરા ખાતે ચમનલાલ જાદવજી નામે કિરાણાની પેઢી ધરાવતા પરેશ ચમનલાલ કારીયા દ્વારા મંગાવવામાં આવ્યો હોય તેની ધરપકડ કરી ફૂડ એન્ડ ડ્રગ્સ વિભાગને જાણ કરવામાં આવી હતી. ઘટના અંગેની તપાસ સિટી પોલીસના પી.આઈ રામાનુજ તેમજ પી.એસ.આઇ ઝાલાએ હાથ ધરી છે.